《咏廿四气诗·小雪十月中》 唐朝·元稹 莫怪虹无影,如今小雪时。 阴阳依上下,寒暑喜分离。 满月光天汉,长风响树枝。 横琴对渌醑,犹自歛愁眉。 《小雪日戏题绝句》 唐·张登 甲子徒推小雪天,刺梧犹绿槿花然。 融和长养无时歇,却是炎洲雨露偏。 《冬日》 南宋·陆游 故里躬耕后,颓龄耄及前。 开门无客至,得句有僧传。 忽忽身如梦,迢迢日似年。 会当乘小雪,夜上剡溪船。 《小雪》 唐·戴叔伦 花雪随风不厌看,更多还肯失林峦。 愁人正在书窗下,一片飞来一片寒。 《初寒》 南宋·陆游 久雨重阳后,清寒小雪前。 拾薪椎髻仆,卖菜掘头船。 薄米全家粥,空床故物毡。 身犹付一歃,名字更须传? 《小雪》 唐·李咸用 散漫阴风里,天涯不可收。 压松犹未得,扑石暂能留。 阁静萦吟思,途长拂旅愁。 崆峒山北面,早想玉成丘。 《夜泊荆溪》 唐·陈羽 小雪已晴芦叶暗,长波乍急鹤声嘶。 孤舟一夜宿流水,眼看山头月落溪。 《春近四绝句》 北宋·黄庭坚 小雪晴沙不作泥,疏帘红日弄朝晖。 年华已伴梅梢晚,春色先从草际归。 《和萧郎中小雪日作》 唐·徐铉 征西府里日西斜,独试新炉自煮茶。 篱菊尽来低覆水,塞鸿飞去远连霞。 寂寥小雪闲中过,斑驳轻霜鬓上加。 算得流年无奈处,莫将诗句祝苍华。 《小雪》 宋·释善珍 云暗初成霰点微,旋闻蔌蔌洒窗扉。 最愁南北犬惊吠,兼恐北风鸿退飞。 梦锦尚堪裁好句,鬓丝那可织寒衣。 拥炉睡思难撑拄,起唤梅花为解围。 《除夜》 南宋·陆游 野水枫林屋数椽,寒炉无火坐无毡。 残灯耿耿愁孤影,小雪霏霏送旧年。 椒酒辟瘟倾潋灩,蓝袍俘鬼舞跰跹。 从今供养惟春荠,莫羡愚公日万钱。 《冬日》 南宋·陆游 故里躬耕后,颓龄耄及前。 开门无客至,得句有僧传。 忽忽身如梦,迢迢日似年。 会当乘小雪,夜上剡溪船。 《巴南郡斋雨中偶看长历是日小雪有怀昔年朝谒因成八韵》 唐朝·羊士谔 夷落朝云候,王正小雪辰。 缅怀朝紫陌,曾是洒朱轮。 气耿簪裾肃,风严刻漏频。 暗飞金马仗,寒舞玉京尘。 豸角随中宪,龙池列近臣。 蕊珠凝瑞彩,悬圃净华茵。 帝泽千箱庆,天颜万物春。 明廷犹咫尺,高咏愧巴人。 大智原创教材一份!